భారత్‌లో వోక్స్‌వాగన్
న్యూఢిల్లీ (ఏజెన్సీ)| Srinivasulu| Last Modified      సోమవారం,  5 మే 2008 (15:44 IST)
వచ్చే ఏడాది చివరికల్లా భారత్‌లో 20 అవుట్‌లెట్లు ఏర్పాటు చేయనున్నట్టు జర్మనీ కారు తయారీ సంస్థ వోక్స్‌వాగన్ భారత విభాగ ప్రెసిడెంట్ జోర్జ్ ముల్లర్ తెలిపారు. ప్రస్తుత ఏడాది చివరికల్లా 15 అవుట్‌లెట్లు ప్రారంభిస్తామని వెల్లడించారు.
త్వరలోనే తమ నెట్‌వర్క్ భాగస్వాములను నిర్ణయిస్తామని తెలిపారు. ఢిల్లీ, ముంబయి, బెంగళూరులలో ప్రస్తుతం ఫ్రాంచైజీలు ఉండగా, తాజాగా హైదరాబాద్, లూధియానా, చండీఘర్, గుర్గావ్‌లతో పాటు ఢిల్లీలో మరో కొత్త ఫ్రాంచైజీని కూడా ఏర్పాటు చేయనున్నామన్నారు.
భారత్‌లో డిమాండ్ బాగా పెరిగిపోతున్న నేపథ్యంలో 2009కల్లా ఉత్పత్తి ప్రారంభించేలా పుణేలోని చకాన్‌లో మరో యూనిట్ ఏర్పాటు చేస్తున్నామన్నారు. ఆ ప్లాంట్ నుంచి ఫాబియా మోడెల్ ఉత్పత్తి ప్రారంభించనున్నందున దేశంలో తమ పెట్టుబడులు మరో 41శాతం మేర పెరగగలదని చెప్పారు.
సంబంధిత వార్తలు